Revolucionár (album)

Revolucionár je druhý štúdiový album DNA, bratislavkého rappera a člena Drvivej Menšiny. Album vyšiel 7. decembra roku 2010 pod vydavateľstvom VSZ (V sieti zla), ktorý vlastní DNA. Medzi hosťami sa predstavili rapperi Čistychov, Bacil, Šegy 100, Orion a LA4, speváci Peter Kotuľa, Mišo Biely a v jednej skladbe spolupracoval aj gitarista Henry Tóth. O produkcie sa postarali Gary, Nazor, G-Bod, Deryck, Emeres, Palio, DJ Wich a Šegy 100. O mix a master sa postaral G-Bod v štúdiu Anapol. O grafiku obalu sa postaral Jakub "Drogizg" Drobena. Album bol pokrstený 3. decembra v pražskom klube Lávka.

Začiatkom roka 2011 DNA uverejnil na svojom youtube kanáli dokument o výrobe albumu Revolucionár, kde sa nachádzajú zákulisné zábery, zábery z nahrávania a v dokumente sa objavil aj Bacil, Mišo Biely a iní hostia z albumu.

Single a videoklipy 
 "Je čas" - prvý singel, hudobnú produkciu urobil Šegy 100. DNA zverejnil singel 21. mája na sociálnej sieti facebook a v ten deň sa dostal aj na rôzne internetové stránky. Ku skladbe bol urobený aj videoklip, ktorý režíroval Karol Vosátko. Klip bol zverejnený na youtube 3. júna cez kanál politickej strany Sloboda a Solidarita, ktorú DNA týmto klipom podporil. DNA mal skladbu napísanú už v roku 2009 a pred voľbami 2010 ju sám ponúkol strane SaS.
 "Vervto" - Promo video, klip mal premiéru 24. októbra na oficiálnom facebooku DNA. Skladbu produkoval Gary.
 "Reštart" - Prvý plnohodnotný videoklip z albumu, premiéru mal 1. apríla 2011. O video sa postarali ToxProduction a nakrúcalo sa v interiéroch a aj v exteriéroch (les, smetisko). V roku 2012 sa dostalo na internet aj video akustickej verzie skladby.
 "Scifi žena" - Druhý plnohodnotný videoklip k albumu s hosťujúcim Petrom Kotuľom. Premiéru mal 3. októbra 2011 a postarali sa oň Imagine Vision.

Zoznam skladieb

Výroba albumu 
 Roman "DNA" Szabó - rap
 Andrej "G-Bod" Škrovina - hudobná produkcia, mix, master, programovanie zvukov, nahrávanie
 Jakub "Drobizg" Drobena - dizajn obalu
 Henry Tóth - gitara
 Zdeněk "Emeres" Kamenický - hudobná produkcia
 Daniel "Čistychov" Chládek - rap
 Martin "Bacil" Ivanič - rap
 Michal "Šegy 100" Šemšej - rap, hudobná produkcia
 Michal "Orion" Opletal - rap
 Peter Kotuľa - spev, klavír, vokály
 Tomáš "DJ Wich" Pechlák - hudobná produkcia, mix a master
 Aleksandar Vidakovič - akordeón
 Patrik "Gary" Hrčka - hudobná produkcia
 Pavol "Palio" Lobotka - hudobná produkcia
 M. "LA4" Lavski - rap
 T. "Nazor" Prístrach - hudobná produkcia
 S. "Deryck" Szendrei - hudobná produkcia
 DJ Metys - scratch
 Ekina - vokály
 Mišo Biely - spev

Referencie 

Hudobné albumy z 2010
Slovenské hip-hopové albumy